ZAKLADA PLANIRA OBJAVITI ORIGINALNE ZAPISE POPULARNOG POŠĆERA IZ SERIJE NAŠE MALO MISTO

Miljenko Smoje bio je čest gost otoka Brača, gdje je imao dosta prijatelja koje je spominjao u svojoj kolumni u Slobodnoj Dalmaciji, ali je manje poznato da je dosta likova za Naše malo misto doslovno preuzeo iz stvarnog života otoka Brača. Tako je popularni pošćer Andrija Bombišta (Mirko Vojković), koji nas kroz prizmu amaterskog zapisivanja kronike svog mjesta uvodi u radnju svake epizode i kojeg je Smoje uzeo kao svog glavnog junaka, u stvari FRANE PAVLOV zvani FRANIĆ iz Ložišća. Zbog toga se i u svakoj najavnoj špici serije Naše malo misto pojavljivao prekrasan ložiški kampanel.

Barba Franić je bio mjesni poštar, kako on kaže – poštar listonoša, uz to je bio i brijač, predsjednik ložiških ustanova, iseljenički konzul, režiser, glumac i umjetnik, a na sebe je preuzeo važan i odgovoran zadatak da za buduće generacije zabilježi događaje koji se ne smiju zaboraviti i da opiše tadašnji život u Ložišću.[pullquote2 quotes=”true” align=”right”]U mjestu Ložišću na otoku Braču, u staroj kući Balića, na najdonjoj polici ormara u spavaćoj sobi, pronašao sam originalne zapise popularnog pošćera iz serije Naše malo misto. R.B.[/pullquote2] Svoje zapise nazvao je SAHRANJENA SJEĆANJA i u njima se obraća generacijama koje će doći nakon njega, kako bi znali poštovati vrijednosti koje su mukotrpnim radom stvorili njihovi pradjedovi. Sjećanja barba Franića vjerojatno bi zauvjek ostala zaboravljena da ih nismo pronašli u svojim istraživanjima otoka Brača i pomogli im da stignu do onih kojima su bila i namijenjena – budućim generacijama. Zapise smo odlučili objaviti onako kako su i napisani u originalu, sa svim greškama i griješkama, jer jedino tako u sebi nose autentičnost vremena u kojem su nastali. Ovi su zapisi vrijedan dio baštine otoka Brača, a ujedno i slika svakog dalmatinskog mjesta tog vremena. U grafičkoj opremi knjige koristili smo originalne stranice s ilustracijama koje je napravio Frane Pavlov Franić, te arhivske fotografije, dokumente i stare razglednice Ložišća. Knjiga će imati 320 stranica, biti će napravljena u tvrdom uvezu i nadamo se da ćemo Vas uskoro moći upoznati s izgubljenim sjećanjima jednog običnog malog čovjeka, koji nas uči da je jedini ispravan način građenja vlastite budućnosti onaj — da ne zaboravimo svoju prošlost.

[youtube url=”http://www.youtube.com/watch?v=B_k5UNguBK4″ width=”614″ height=”345″ controls=”0″ fs=”1″ showinfo=”0″]

O seriji “Naše malo misto”

Od 1969. do 1971. godine prema istoimenoj knjizi Miljenka Smoje snimana je kultna televizijska serija Naše malo misto, ili kako smo je svi popularno zvali – Malo misto. Redatelj serije Danijel Marušić i snimatelj Branko Blažina, zajedno s ekipom renomiranih glumaca, napravili su jedno od najboljih i najpopularnijih djela hrvatske kinematografije, koje je do sada bilo reprizirano devet puta. Iako je planirano snimanje ukupno trideset i tri epizode, snimljeno ih je samo trinaest jer je sa samog vrha tadašnje vlasti stigla odredba o zabrani daljnjeg snimanja, a protiv osme epizode Šporka posla ustao je i partijski komitet Trogira. Jednako je tako trebalo dosta čekati i na repriziranje serije nakon 1991. godine, jer je Miljenko Smoje bio nepodoban i novoj vlasti. Serija vremenski obuhvaća razdoblje neposredno pred Drugi svjetski rat, pa do prvih gospodarskih liberalizacija prema zapadu i vjerno prikazuje život u malom dalmatinskom mjestu te ismijava ponašanje lokalnog stanovništva u svakodnevnim situacijama i sustavu nove vlasti. Prisjetimo se za kraj dogodovština dotura Luigia (Karlo Bulić), njegove Bepine (Asja Kisić), Roka Prča (Boris Dvornik), Načelnika (Vladimir Medar), Brice Dubrovčanina – Prisidnika (Miše Martinović), Postolara Fločuna – Sekretara (Anton Nalis), Anđe Vlajine (Zdravka Krstulović), Parona Antonja – Čimavice (Stjepan Štefi Pisek), Letizie (Milka Podrug-Kokotović), Kapitana Galilea (Emil Kutijaro), Stipe Parole (Petar Jelaska) i mnogih zapaženih gostujućih uloga, poput Servantesa Tonča (Ivica Vidović).

100 %

Donatori

Prikupljen je kompletan iznos za tisak knjige.SAHRANJENA SJEĆANJA možete nabaviti u našem web shopu Sahranjena sjećanja

ZLATNI DONATOR: HRVATSKA POŠTA / OPĆINA MILNA / SAJAM IDEJA / TURISTIČKA ZAJEDNICA GRADA SUPETRA / SPLITSKO-DALMATINSKA ŽUPANIJA

SREBRNI DONATOR: JACQUELINE BAT / KAŠTELANSKA ORGANIZACIJA MLADIH / LUKA DRAGIČEVIĆ / MARINA FRAPA / NIKTIL / PETRITO FABJANOVIĆ / POLIKLINIKA TRANFIĆ / POLJOPRIVREDNA ZADRUGA LOŽIŠĆE / RADIO BRAČ

BRONČANI DONATOR: AERODROM BRAČ / AGROTURIZAM RANJAK / ANTONIA POKLEPOVIĆ / BOŽO SINČIĆ / BRAČKI ZBORNIK / CAFFE BAR LANTERNA / FANI I IVO NUIĆ / IVAN MARKOVIĆ KORA / KATARINA BRIZIĆ / MAJA VELDT POKLEPOVIĆ / ODVJETNIČKI URED DEAN RAHAN / OPĆINA NEREŽIŠĆA / OPĆINA SELCA / TURISTIČKA ZAJEDNICA OPĆINE MILNA / ZINKA I MARKO SAPUNAR

1